Ժամանակակից դարաշրջանի գիտական ու բժշկական առաջընթացին, առողջական վիճակի բարելավմանը, հիվանդությունների կրճատմանը զուգահեռ, նկատվում է հոգեբանական խանգարումների աճ: Անհանգիստ վիճակն ու դեպրեսիան մեր ժամանակների հասարակություններում տարածված հիվանդություններից են, որոնք փոխկապակցված են ինքնասպանությունների թվի աճի հետ: Առողջապահության համաշխարհային կազմակերպության կանխատեսումների համաձայն, մինչև 2030թ դեպրեսիան լինելու է աշխարհում ամենատարածված հիվանդությունը: Իսկ որոշ փորձագետներ կանխատեսում են, որ դա տեղի կունենա մինչև 2020 թվականը: